**ANUNȚ PENTRU SOLICITAREA DE EXPRESII DE INTERES**

**ROMÂNIA**

**INSPECTORATUL GENERAL PENTRU SITUAȚII DE URGENȚĂ,**

**Unitatea de Implementare a Proiectului privind „Îmbunătățirea Managementului Riscului de Dezastre”**

**Acord de Împrumut BIRD nr. 8892-RO**

|  |  |
| --- | --- |
| **Denumire servicii:** | Servicii de consultanță pentru dezvoltarea ”Metodologiei unitare de evaluare a pagubelor în situații de urgență/la dezastre” |
| **Ref** | RO-GIES-197601-CS-QCBS |

România a primit un împrumut de la Banca Internațională pentru Reconstrucție și Dezvoltare pentru a sprijini implementarea Proiectului privind îmbunătățirea managementului riscului de dezastre și intenționează să aloce o parte din fondurile acestui împrumut pentru finanțarea prezentelor servicii de consultanță..

Serviciile de consultanță („Serviciile”) constau în dezvoltarea ”Metodologiei unitare de evaluare a pagubelor în situații de urgență/la dezastre”cu un nivel de efort estimat la 38 om-luni, o perioadă de implementare de 24 luni împărțită în două perioade principale: primele 9 luni pentru dezvoltarea metodologiei de evaluare a pagubelor și a cerințelor tehnice pentru un sistem IT și lunile 15 -24 pentru furnizarea de asistență tehnică pe perioada dezvoltării sistemului IT de automatizare a metodologiei de evaluare a pagubelor. Se estimează începerea serviciilor în iunie 2021. Termenii de Referință care detaliază serviciile sunt publicați pe site-ul Inspectoratului General pentru Situații de Urgență <https://www.igsu.ro/InformatiiPublice/AnunturiAchizitii>.

Inspectoratul General pentru Situații de Urgență prin Unitatea de Implementare a Proiectului invită firmele de consultanță eligibile (”Consultanții”) să-și manifeste interesul pentru prestarea Serviciilor. Consultanții interesați vor transmite o Expresie de Interes incluzând informații care să demonstreze că au calificările necesare și experiența relevantă pentru prestarea acestor Servicii.

**Criteriile de selecție pentru includerea pe lista scurtă sunt:**

**- Calificări generale – 30 puncte;**

Consultantul (sau oricare dintre parteneri în cazul unei asocieri de tip joint-venture) trebuie să furnizeze informații documentate despre: activitatea de bază și anii de activitate, prezentarea serviciilor furnizate. Consultantul (sau oricare dintre parteneri, în cazul asocierii de tip joint-venture) trebuie să aibă cel puțin *5 ani de experiență în furnizarea de servicii de consultanță în sectorul public sau privat*. Fiecare an suplimentar de experiență este considerat un plus. Consultantul (sau oricare dintre parteneri în cazul asocierilor de tip joint-venture) trebuie să includă cel puțin o scrisoare de recomandare de la clienții anteriori.

***-* Experiență specifică – 50 puncte;**

Consultantul va furniza informații documentate și detaliate, sub formă de dovezi scrise, cu privire la cel puțin *2 contracte legate de analize financiare și economice de o complexitate similară sau mai mare* pe care Consultantul (sau oricare dintre parteneri în cazul asocierilor de tip joint-venture) le-a implementat în ultimii 5 ani calendaristici. Consultanții vor indica sarcinile similare implementate în ultimii 5 ani, cu o scurtă descriere a acțiunilor efectuate, a livrabilelor și a rezultatelor. Recomandările Clienților respectivi vor fi atașate în mod obligatoriu (dacă sunt diferite de cele solicitate în calificarea Generală de mai sus). Fiecare sarcină similară realizată și dovedită, pe lângă cele 2 sarcini similare documentate solicitate, este considerată un plus.

***-* Expertiza echipei Consultantului - 20 puncte**

Consultantul va pune la dispoziție o echipă de experți cu experiența și calificările necesare pentru finalizarea cu succes a serviciilor, incluzând cel puțin următorii experți-cheie: lider de echipă, expert în statistică economică și socială, expert în analize financiare și economice, expert în modelare macroeconomică, analist software.

Consultantul va furniza informații relevante cu privire la disponibilitatea competențelor adecvate în rândul personalului propus, după cum se solicită în ToR. Propunerea consultantului în ceea ce privește experiența și calificările relevante ale experților va fi sub forma unei liste a experților propuși (experți angajați și/sau contribuabili/experți independenți), menționând pentru fiecare: poziția propusă, calificările și experiența pe scurt, contribuția propusă pentru finalizarea serviciilor.

Experții Cheie nu vor fi evaluați la stadiul de selecție pe lista scurtă în baza Expresiilor de Interes.

Se atrage atenția Consultanților interesați asupra secțiunii III, 3.14, 3.16 și 3.17 din „Regulamentul Băncii Mondiale privind achizițiile în cadrul împrumuturilor de finanțare a proiectelor de investiții”, datat iulie 2016 și revizuit în noiembrie 2017 (<http://pubdocs.worldbank.org/en/659511533066042959/Procurement-Regulations-2017.pdf>) (”Regulamentul de achiziții”), care stipulează politica Băncii Mondiale cu privire la *conflictul de interese*. În plus, vă rugăm să verificați și prevederile secțiunii III, paragrafele 3.21, 3.22 și 3.23 din ”Regulamentul de achiziții” cu privire la *eligibilitate*, care se referă, printre altele, la eligibilitatea companiilor sau instituțiilor de stat din țara Împrumutatului, cât și a funcționarilor guvernamentali sau funcționarilor publici din țara Împrumutatului, în cadrul contractelor de consultanță.

Consultanții se pot asocia cu alte firme pentru a-și îmbunătăți calificările, dar trebuie să indice dacă forma de colaborare este asociere sau subconsultanță. În cazul selectării unei asocieri, toți partenerii vor fi responsabili solidar și nelimitat pentru întregul contract.

Consultantul va fi selectat utilizând procedura de ”Selecţie de Consultanți pe bază de Calitate și Cost (QCBS – Consultants Quality and Cost Based Selection) în conformitate cu prevederile ”Regulamentului de achiziții”.

Consultanţii interesați pot obţine informaţii suplimentare prin e-mail la adresele [simona.salaci.uip@igsu.ro](mailto:simona.salaci.uip@igsu.ro) și [marcela.vladareanu.uip@igsu.ro](mailto:marcela.vladareanu.uip@igsu.ro) în timpul programului de lucru 08:00 - 16:00.

Expresiile de interes vor fi transmise în scris, (semnate, scanate, max. 10MB), în engleză sau română, prin email la adresele [simona.salaci.uip@igsu.ro](mailto:simona.salaci.uip@igsu.ro) și [marcela.vladareanu.uip@igsu.ro](mailto:marcela.vladareanu.uip@igsu.ro) până la data de **17 februarie 2021**.